નવા વિભાજન પ્રમાણે નવા સંકુલ, ઓફિસ અને સ્ટાફ પણ સત્તાધીશો દ્વારા તૈનાત કરવામાં આવશે. નવા પશ્ચિમ ઝોન-૧માં સરખેજ, મકતમપુરા, જોધપુર, વેજલપુરનો સમાવેશ કરવામાં આવ્યો છે. જયારે નવા પશ્ચિમ ઝોન-૨માં બોડકદેવ, થલતેજ, ગોતા અને ઘાટલોડિયાનો સમાવેશ કરવામાં આવ્યો છે. ઉલ્લેખનીય છે કે હાલમાં અમદાવાદ શહેરની ૬ ઝોનમાં વહેંચણી કરવામાં આવી છે. શહેરનાં વસ્તી અને વિસ્તારને આધારે નવા ઝોન પણ બનાવવામાં આવ્યાં છે. અમદાવાદનાં ૬ ઝોનમાં વધુ એક ઝોન ઉમેરાશે. નવા પશ્ચિમ વિસ્તારમાં ઝોનનાં ભાગલાં પાડીને વધુ નવો એક ઝોન ઉમેરવાનો કોર્પોરેશન દ્વારા નિર્ણય કરવામાં આવ્યો છે. નવા પશ્ચિમ ઝોન-૧ અને નવા પશ્ચિમ ઝોન-૨નાં નામ રહેશે. આમ, હવે અમદાવાદ શહેર કુલ ૭ ઝોનમાં વહેંચાશે. બોડકદેવ, થલતેજ, ગોતા, ચાંદલોડિયા અને ઘાટલોડિયાનો નવો એક ઝોન બનશે.